ตั้งครรภ์อ่อนๆอยู่ค่ะ.แต่มีอาการปวดท้องด้านขวาบ่อย.เปนๆหายๆ.ไม่ทราบว่าจะอัตรายไหมค่ะ.
สวัสดีค่ะ อาการปวดท้องด้านขวาช่วงบน สามารถเกิดจากพยาธิสภาพต่างๆ ได้แก่ กล้ามเนื้อหน้าท้อง, ตับ, ถุงน้ำดี, ลำไส้ เป็นต้นส่วนอาการปวดท้องด้านขวาช่วงล่าง สามารถเกิดจากพยาธิสภาพต่างๆ ได้แก่ กล้ามเนื้อหน้าท้อง, ลำไส้, ไส้ติ่ง, ท่อไตหรือระบบทางเดินปัสสาวะ, รังไข่และอุ้งเชิงกราน เป็นต้นหากมีอาการปวดท้องส่วนล่างหรือปวดท้องน้อย ในคนไข้ที่เพิ่งทราบว่าตั้งครรภ์ อาจต้องระมัดระวังว่า เป็นการตั้งครรภ์นอกมดลูกหรือไม่นะคะดังนั้นหาก มีอาการปวดบริเวณท้องน้อยด้านขวา ควรไปพบแพทย์เพื่อตรวจวินิจฉัยโรคนะคะแต่หากปวดท้องช่วงด้านบน และอาการปวดไม่ได้รบกวนการใช้ชีวิตประจำวัน อาจรอดูอาการก่อนได้ค่ะ ถ้าดูอาการตนเองแล้วแย่ลง แนะนำไปพบแพทย์เพื่อตรวจวินิจฉัยโรคอีกทีนะคะ